Oihana Fernandez de Barrena

Oihana Fernández de Barrena Cardoso (Heredia, 1999) aizkolari eta abeltzain arabarra da. 2025eko abenduan Donostiako Urrezko Kopa irabazi zuen.

 Biografia 
Heredian (Araba) bizi da, baina lotura estua du Cabo Verdeko amaren familiarekin. Familiaren baserriko zeregin guztietan lan egiten du, eta euskal herri kiroletan aritzen da, batez ere aizkorarekin enborrak mozten, nahiz eta beste kirol batzuk ere egiten dituen, harri-jasotzea adibidez. Araban emakume aizkolari bakarra da eta horregatik dago Gipuzkoan federatuta. Turismoa ikasten du.

 Kirol-ibilbidea 
Aizkora bidezko enborrak mozteko hainbat lehiaketetan parte hartu du, besteak beste, emakumezkoen Euskadiko Aizkolari Txapelketan, Elgoibarren egin zena eta finalera iritsi zena.

Garberan egin zen herri kiroleko erakustaldian ere, Julian Iantzik aurkeztutakoan, parte hartu zuen . Gainera, Gasteizko IKA euskaltegien publizitate-iragarkia egin zuen.

Euskal Pentatloia 2023 txapelketan parte hartu zuen binaka Lur Errekondorekin batera. Txapelketa horretan harri-jasotzean emaitza onenak lortu zituzten eta txapeldunorde geratu ziren. Hirugarren sailkatu zen 2023ko Euskadiko Aizkolari Txapelketan eta bigarren Gipuzkoako txapelketan. 2024an ere bigarren egin zuen Gipuzkoako txapelketan.

2025ean, aizkora uztear zegoen motibazio faltarengatik eta San Tomas egunean, aizkorako Donostiako Urrezko Kopa irabazi zuen. Hasieran probarako sailkatzerik lortu ez bazuen ere, beste aizkolari batzuen lesioek zabaldu zioten atea, eta, parte hartu ez ezik, irabazi ere egin zuen. Lehiakide izan zituen: Nerea Arruti, Nerea Sorondo, Uxue Ansorregi eta Karmele Gisasola, hurrenez hurren.

 Telebistako ibilbidea 
2022an «El Conquistador del Caribe», EITBko programaren 18. edizioan parte hartu zuen.

 Palmaresa 

 Binakako Euskal Pentatloi Saria (0): bigarren 2023an
 Euskadiko Aizkolari Txapelketa (0): hirugarren 2023an
 Gipuzkoako Aizkolari Txapelketa (0): bigarren 2023an eta 2024an
 Donostiako Urrezko Kopa (1): 2025

 Erreferentziak 

 Kanpo estekak 

 Oihana Fernandez de Barrenak eskema guztiak hautsi ditu. Berria, 2025.12.27
 Oihana Fernández de Barrena: ''Nire helburua emakumeen EHko aizkolari txapelketa irabaztea da'' [Kontsulta: 2023-12-20]
 Sei aizkolari, talaia ezberdinetatik begira [Kontsulta: 2023/12/30]

Kategoria:Emakume kirolariak
Kategoria:Barrundiarrak
Kategoria:Arabako aizkolariak
Kategoria:Arabako harri-jasotzaileak